2021. gada 11. martā Noteikumi Nr. 161

Rīgā (prot. Nr. 25 12. §)

**Grozījumi Ministru kabineta 2018. gada 18. decembra noteikumos Nr. 851 "Noteikumi par zemāko mēnešalgu un speciālo piemaksu veselības aprūpes jomā nodarbinātajiem"**

Izdoti saskaņā ar

Valsts un pašvaldību institūciju amatpersonu un darbinieku

atlīdzības likuma 12. pantu un 15. panta pirmo daļu

Izdarīt Ministru kabineta 2018. gada 18. decembra noteikumos Nr. 851 "Noteikumi par zemāko mēnešalgu un speciālo piemaksu veselības aprūpes jomā nodarbinātajiem" (Latvijas Vēstnesis, 2018, 253. nr.; 2019, 251. nr.; 2020, 248. nr.) šādus grozījumus:

1. Izteikt 1.1. apakšpunktu šādā redakcijā:

"1.1. zemākās mēnešalgas pašvaldību iestādēs, valsts iestādēs, valsts un pašvaldību kapitālsabiedrībās vai publiski privātās kapitālsabiedrībās (turpmāk – ārstniecības iestāde) nodarbinātajām ārstniecības personām, kas sniedz no valsts vai pašvaldības budžeta apmaksātos veselības aprūpes pakalpojumus, ārstniecības personām, kas sniedz no pašvaldību budžetiem apmaksātos veselības aprūpes pakalpojumus pašvaldību izglītības iestādēs (turpmāk – ārstniecības persona), kā arī medicīnas asistentiem, Valsts tiesu medicīnas ekspertīzes centrā nodarbinātajiem tiesu medicīnas ekspertiem un Neatliekamās medicīniskās palīdzības dienesta neatliekamās medicīniskās palīdzības brigādes operatīvā medicīniskā transportlīdzekļa vadītājiem (turpmāk – transportlīdzekļa vadītājs);".

2. Aizstāt 2. un 3. punktā vārdus "kā arī transportlīdzekļa vadītāju" ar vārdiem "kā arī medicīnas asistentu un transportlīdzekļa vadītāju".

3. Aizstāt 4. punktā vārdus "Ārstniecības personas un transportlīdzekļa vadītāja" ar vārdiem "Ārstniecības personas, medicīnas asistenta un transportlīdzekļa vadītāja".

4. Aizstāt 5. punktā vārdus "Ārstniecības personām un transportlīdzekļa vadītājiem" ar vārdiem "Ārstniecības personām, medicīnas asistentiem un transportlīdzekļa vadītājiem".

5. Aizstāt 6. punktā vārdus "Ārstniecības persona vai transportlīdzekļa vadītājs" ar vārdiem "Ārstniecības persona, medicīnas asistents vai transportlīdzekļa vadītājs".

6. Aizstāt 8. punktā vārdus "Ārstniecības personai un transportlīdzekļa vadītājam" ar vārdiem "Ārstniecības personai, medicīnas asistentam un transportlīdzekļa vadītājam".

7. Aizstāt 9. punktā vārdus "ārstniecības personas vai transportlīdzekļa vadītāja" ar vārdiem "ārstniecības personas, medicīnas asistenta vai transportlīdzekļa vadītāja".

8. Izteikt 1. pielikuma 2. un 3. punktu šādā redakcijā:

|  |  |  |
| --- | --- | --- |
| "2. | Fizioterapeits, audiologopēds, uztura speciālists, ergoterapeits, tehniskais ortopēds, mākslas terapeits, optometrists | 2 |
| 3. | Māsa, ārsta palīgs (feldšeris), vecmāte, biomedicīnas laborants, radiologa asistents, radiogrāfers\* | 3" |

9. Papildināt 1. pielikumu ar IV nodaļu šādā redakcijā:

|  |  |  |
| --- | --- | --- |
| "IV. Medicīnas asistenta amats | | |
| 11. | Medicīnas asistents | 6" |

Ministru prezidents A. K. Kariņš

Veselības ministrs D. Pavļuts